ועדת הפנים והגנת הסביבה, כנסת 20, פרוטוקול מספר 708, 2018-08-01 13:00

יואב קיש: בוקר טוב, אני מתכבד לפתוח את ועדת הפנים והגנת הסביבה.

יואב קיש: שלושה הנושאים היום בעצם בתיקון אכרזות.

יואב קיש: הנושא הראשון - שמורת טבע הר מירון, לפי תכנית מחוזית תממ5/9/2 – חורפיש.

יואב קיש: לבקשת חברי הכנסת, חבר הכנסת חמד עמר אמר שהוא מגיע לפה בשעה רבע לשתיים.

יואב קיש: נדון בנושא הזה לאחר שיגיע.

יואב קיש: הנושא השני – תיקון אכרזה על חלק משמורת טבע נחל עמוד, לפי תכנית ג/20719 – כביש גישה לכחל.

יואב קיש: הנושא השלישי – אכרזה על חלק מגן לאומי בית שאן לפי תכנית מס' 203-0293993.

יואב קיש: נתחיל עם כחל.

יואב קיש: בבקשה, יסמין.

יסמין טלמון: אני עובדת במינהל התכנון, ואחראית על הטיפול באכרזות, או ביטולי אכרזות של שמורות טבע וגנים עירוניים.

יואב קיש: את הקשר בין מינהל התכנון למועצת הגנים הלאומיים?

יואב קיש: את עובדת מולם?

יסמין טלמון: גם מולם, אבל לא בהגדרה.

יואב קיש: בבקשה.

יסמין טלמון: כביש הגישה לכחל, התכנית שאנחנו מדברים עליה – ג/20719, בעצם, באה להסדיר את הגישה ליישוב כחל, כשהכביש בפועל קיים בדיוק בתוואי שאנחנו מדברים עליו כרגע.

יסמין טלמון: פשוט התכנית באה להסדיר את הכביש.

יואב קיש: הכביש נבנה מתי?

יסמין טלמון: בראשית שנות ה-80', כשהקימו את היישוב, אז פרצו אליו את הדרך.

יסמין טלמון: לא הייתה תכנית מסודרת.

יסמין טלמון: היום באים לעשות תכנית מסודרת, וגם להסדיר שם - - -

יואב קיש: היום השטח מסביב לכביש זה בעצם שמורת טבע נחל עמוד?

יסמין טלמון: בחלק מסוים, בחתיכה מסוימת מהכביש, הוא חוצה את שמורת נחל עמוד.

יואב קיש: אני רוצה להבין עוד פעם.

יואב קיש: כאשר הכריזו על שמורת טבע נחל עמוד, הכביש היה קיים?

יסמין טלמון: לא, הכביש בא אחר כך.

יואב קיש: זאת אומרת, שבנו את הכביש מתי שהשמורה הייתה קיימת.

יואב קיש: זאת אומרת, זה לא היה מצב קיים הכביש בתוך השמורה.

יסמין טלמון: הכביש בא אחרי השמורה.

יואב קיש: הוא נעשה בעצם אז לפי בנייה לא חוקית.

יסמין טלמון: לא ממש מוסדרת, בוא נגיד.

יואב קיש: הכביש נבנה ב- - -

יסמין טלמון: בראשית שנות ה-80'.

יואב קיש: תסבירו לנו פה על המפה מה אנחנו רואים.

יסמין טלמון: זו שמורת נחל עמוד הכתם הירוק, בסדר גודל של כ-8,000 דונם.

יסמין טלמון: זה היישוב כחל נמצא כאן, וזה כביש הגישה.

יסמין טלמון: פה מבקשים גריעה שחוצה את שמורת הטבע להסדיר את זה.

יסמין טלמון: הם באמת רק מסדירים את התוואי הקיים – מדרכות, שירות גישה יותר נוחה.

יסמין טלמון: אין גישה אחרת לכחל.

יואב קיש: התהליך הזה התבצע בין מי למי?

יסמין טלמון: יש לנו פה הסכמה של השר להגנת הסביבה.

יסמין טלמון: יש הסכמה של מועצת גנים לאומיים ושמורות טבע.

יואב קיש: מועצת גנים לא הגיעו.

תמר רביב: אני מהמועצה, לא מוניתי רשמית.

תמר רביב: אני חברה, לא קיבלתי מועמדות.

תמר רביב: העמדה שלהם היא תמיכה.

תמר רביב: בעצם, זה באישורם.

יואב קיש: גם אתם תומכים בתור הגנת הסביבה.

תמר רביב: גם השר להגנת הסביבה.

יואב קיש: כמה שטח מדובר?

יסמין טלמון: מדובר על כ-17.3 דונם.

יסמין טלמון: כל הרצועה.

תומר רוזנר: כיוון שהכביש חוצה את השמורה, למעשה, האם יש שם צורך במעברי בעלי חיים?

תומר רוזנר: או שזה לא נדרש.

ענת יציב: האמת שזה לא משנה את המצב הקיים, כי אנחנו לא משנים את המצב.

יואב קיש: זה לא כביש מהיר.

יואב קיש: יש לו שם גדר הפרדה בין המסלולים או שאין לו?

ענת פיק: אנחנו רק מסדירים תכנונית, רק תכנונית.

יואב קיש: בבקשה, לירון, תקראי.

יואב קיש: אכרזת גנים לאומיים, שמורות טבע, אתרים לאומיים ואתרי הנצחה, (שמורת טבע נחל עמוד) (תיקון) התשע"ח - 2018 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998 בהסכמת השר להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית מבואות החרמון, ובאישור ועדת הפנים והגנת הסביבה של הכנסת, אני מכריז לאמור:

יואב קיש: חברי הכנסת, אני מעלה להצבעה את תיקון אכרזה על חלק משמורת טבע נחל עמוד.

יואב קיש: מי בעד ירים את ידו?

יואב קיש: בעד – רוב

יואב קיש: נמנעים – אין

יואב קיש: פה אחד, ההצעה התקבלה.

יואב קיש: תודה.

יואב קיש: אנחנו עוברים לסעיף 3 בסדר היום.

יואב קיש: תיקון אכרזה על חלק מגן לאומי בית שאן לפי תכנית מס' 203-0293993.

יואב קיש: נשמע התייחסות.

ענת פיק: אני אדריכלית, עורכת תכנית המתאר הכוללנית לבית שאן.

יואב קיש: את אדריכלית של הוועדה?

ענת פיק: לא, אני מטעם מינהל התכנון, המשרד שהכין את תכנית הכוללנית לבית שאן.

ענת פיק: צוות יועצים כמובן גדול שתכנן את התכנית.

ענת פיק: כללית, הכנו מצגת.

ענת פיק: אני רק אוכל להגיד שבמסגרת תיקון 101, מינהל התכנון יזם את תכניות המתאר הכוללניות של כל היישובים לקראת התיקון של הסמכת הוועדות.

ענת פיק: אנחנו בעצם הגענו לבית שאן וטיפלנו בכל היישוב, כולל הרחבתו.

ענת פיק: התכנית עסקה ביעד אוכלוסייה ריאלי של 28 אלף לבית שאן.

יואב קיש: כמה יש שם היום?

ענת פיק: כ-18 אלף.

ענת פיק: כלומר, אנחנו מדברים על יעד ריאלי, לא נומינלית, כמובן, אנחנו נתנו הרבה יותר.

ענת פיק: יש לנו תכנית שנותנת מענה ל-35 אלף נפש, לשנת היעד שהיא 2040.

ענת פיק: אנחנו בעצם מוסיפים ליישוב כ-5,200 יחידות דיור בתכנית הזאת בשני אזורים עיקריים, בדרום העיר ובמזרחה, שטחים חדשים שהוכנסו ליישוב על חשבון שטחי עמק מעיינות.

ענת פיק: התכנית בעצם קבעה איזשהו חזון לבית שאן, מה חשוב, מהן הסוגיות החשובות שצריך לטפל בה.

ענת פיק: בעצם, מה שאנחנו מטפלים בו מעבר לעניין של יצירת מקום שאנשים יוכלו לחזור אליו, שהגירה שלילית תהפוך להגירה חיובית.

ענת פיק: שיפור התעסוקה במקום.

ענת פיק: ואחד הדברים החשובים, שהגן הלאומי המיוחד מאוד שקיים בבית שאן, בעצם אתר בעל חשיבות בינלאומית.

ענת פיק: בעצם משנות ה-90 כאשר נעשו החפירות, התגלה שם שרידי העיר, מרכז העיר סכיתופוליס, ויש עוד הרבה מה לחפור שם.

ענת פיק: נעשתה תכנית מתאר בזמנו כשהמטרה שלה הייתה להעלות את בית שאן על המפה.

ענת פיק: בעצם, אז נעשו החפירות, ואתם יודעים היום איזה גן מפואר שם, באמת, אחד המפוארים באזור המזרח התיכון אפשר להגיד, או יותר מזה.

ענת פיק: גן הלאומי, מה שאנחנו בעצם טיפלנו בבית שאן היו כמה סוגיות, מעבר למה שאנחנו מדברים על חיזוק העיר, וחיזוק הנושא הכלכלי והתעסוקה – שאנשים יוכלו גם לגור, לתת מרחב מחיה לאוכלוסייה רב גילית.

יואב קיש: בוא נתמקד במה גרענו מהגן, איך זה משפיע על הגן.

ענת פיק: הגן הלאומי מהווה חמישית משטחה של העיר, והתכנית עשתה הרבה למען העניין של לשבור את קיר הזכוכית שקיים בין העיר לגן ליצירת איזשהו משהו שמשפיע ומזין אחד את השני, גם העיר את הגן וגם הגן את העיר.

יואב קיש: השטח הירוק זה הגן.

ענת פיק: בעצם בשנת 65' אושרה התכנית הראשונה – בש/344, שהיא בעצם קבעה את האכרזה של הגן הלאומי.

ענת פיק: במהלך השנים נעשו הרבה מאוד תכניות.

ענת פיק: תכנית המתאר בשנות ה-90' כהמשך לחפירות שהיו קבעה תיקון מסוים לגן הלאומי.

ענת פיק: נחל חרוד חוצה את גן הלאומי.

ענת פיק: נחל חרוד נעשה ביוזמת קק"ל, גם עשתה איזשהו תיקון.

ענת פיק: בימים אלה אושרה תכנית מפורטת לגן הלאומי - 20258, שבעצם אושרה.

תומר רוזנר: לא, היא לא יכולה להיות מאושרת.

תומר רוזנר: היא גורעת.

ענת פיק: לא, אני אסביר.

ענת פיק: בעצם מה שקרה, כיוון שהתכנית המפורטת לא עשתה את ההליך שאנחנו עושים היום.

ענת פיק: בעצם יצא שאנחנו כמתכנני תכנית המתאר היום מסדירים את כל האי-דיוקים.

ענת פיק: אפשר להגיד שכל הגריעה שאנחנו מדברים עליו, זה כל מיני נקודות – אנחנו כאן רואים את הגן הלאומי.

ענת פיק: נתנו כאן כל מיני מוקדים מסביב לגן.

ענת פיק: התכנית שלנו מרחיבה את הגן בכ-400 דונם.

ענת פיק: אתם רואים את שני העיגולים, זה עיקר התוספת.

ענת פיק: אנחנו מדברים על שיכון א' למי שמכיר, השטחים שהם כבר לא מיושבים, אנחנו בעצם הוספנו לגן.

ענת פיק: התוספת לגן הלאומי, נמצא שם בית ליאונטיס, אם מישהו מכיר.

ענת פיק: זה בית כנסת מהתקופה ההיא.

ענת פיק: ידוע שעשירי העיר סכיתופוליס גרו בעצם באזור הזה, וצפוי להיות שם ממצאים מאוד מעניינים.

ענת פיק: מה שאנחנו אומרים, שהתכנית בעיקר מסדירה אי דיוקים שהיו קיימים.

ענת פיק: היא היום גורעת – אנחנו לא מדברים על התוספת, רק על הגריעה.

יואב קיש: לא הצלחתי להבין מה התוספת.

יואב קיש: את רוצה להגיד לי שהעיגול בצפון האזור היה שם חור בגן?

ענת פיק: זה היה הגן הלאומי.

יואב קיש: זה התוספות, זה לא הגיוני מה שהראיתם לי קודם.

יואב קיש: אני רוצה לראות בצורה מדויקת.

יואב קיש: בוא נבין, הגן הלאומי זה הירוק בהיר, אכרזה הנוכחית כפי שהוא קיים כיום.

יואב קיש: מוסיפים לו את המקווקוים, זהו, כי את לא מוסיפה את השטח הבנוי.

יואב קיש: קודם העיגול מתחיל שם את השטח הבנוי, ואמרת לי כן, זה בפנים, זה לא בפנים.

יואב קיש: בואו נדייק.

יואב קיש: אני לא רוצה שום דבר שהוא לא מדויק פרפקט.

יואב קיש: עכשיו אני מבין זה התוספות, מה רוצים לגרוע?

ענת פיק: כל מה שבצהוב זה הגריעות.

ענת פיק: סך הכול 63 דונם שמצטברים מפינה ועוד פינה.

יואב קיש: כמה סך הכול גריעה יש פה?

ענת פיק: פחות מ-61.

יואב קיש: בכל מקום נקודתי יש לו את הסיבה שלו.

אכרם חסון: תגידי בבקשה, בתוספת לגן הלאומי יש גם אדמות פרטיות או רק אדמות מדינה?

ענת פיק: אדמות מדינה.

יואב קיש: מה הסיבות לאזור 12, זה האזור תעשייה שצמוד אליו?

ענת פיק: אזור 12, זה אזור שכבר אושר כגן לאומי בתכנית המתאר, אבל לא הוכרז.

ענת פיק: אנחנו חושבים שנכון.

מחסאן שנאן: מרכז צים.

יואב קיש: סליחה, מי אדוני?

מחסאן שנאן: אני מהנדס העיר של בית שאן.

יואב קיש: אתה יודע להציג יותר טוב מהם.

מחסאן שנאן: לא.

יואב קיש: אז בבקשה, אל תפריע.

יואב קיש: בסוף, מי שמציג יש לו גם אחריות.

יואב קיש: אם אתה רוצה לקחת אחריות, בבקשה.

יואב קיש: אם לא, תן לה להגיד את הדברים.

ענת פיק: תכנית המיתאר קבעה את זה כשטח לגן לאומי.

ענת פיק: בפועל, נבנה שם מבנה צים סנטר, אם מישהו מכיר, זה מבנה שקיים בשטח.

ענת פיק: זה שטח מופר, שטח בנוי שנבנה מרכז מסחרי.

יואב קיש: זו אדמה פרטית?

ענת פיק: אדמת מדינה.

יואב קיש: אז אני לא מבין איך על אדמת מדינה שבנו מרכז מסחרי, שזה שטח שאמור להיות שטח גן לאומי, איך זה מסתדר?

ענת פיק: השטח הזה הוא מחוץ לתחום ההפרדה.

יואב קיש: אמרת שהיה תכנית שרצתה להכריז על זה.

ענת פיק: הייתה תכנית של המתאר שהוסיפה.

יואב קיש: הבנייה נעשתה לפני התכנית של המתאר שהוסיפה.

ענת פיק: לא חושבת שלפני.

ענת פיק: אין לי תשובה על זה.

מחסאן שנאן: מרכז צים הוא לא במסגרת גן לאומי, מעולם לא היה במסגרת גן לאומי.

מחסאן שנאן: זה היה כאזור תעסוקה, וחלה עליו תכנית מפורטת.

מחסאן שנאן: האזור המסומן לידו בצהוב, זה אזור שחשוב מאוד לצרף אותו לאזור הפיתוח.

יואב קיש: הגברת הטעתה אותנו.

יואב קיש: אמרת דברים לא נכונים.

יואב קיש: שאלתי על הצהוב ליד 12, דיברת אתי על צים שהוא בכלל לא בשטח הזה, מעולם לא היה.

ענת פיק: לא, זה הייעוד שאנחנו קבענו.

יואב קיש: אני ממשיך עם מהנדס העיר.

יואב קיש: מה זה הצהוב?

יואב קיש: הצהוב הוא שטח של גן לאומי.

יואב קיש: למה אתם רוצים לגרוע אותו?

מחסאן שנאן: כי רוצים לצרף את השטח הזה לאזור הפיתוח, כי זה חשוב לכל המרכז הזה שיהיה מרכז פיתוח.

מחסאן שנאן: עכשיו יש תכנית שהוגשה על ידי צים סנטר, לבנות שם מגדל כ-15 קומות.

מחסאן שנאן: לכן זה חשוב מאוד שהמרכז הזה התפתח, זה כאילו משהו שהוא בודד, אנחנו רוצים לפתח את זה.

מחסאן שנאן: זה צמוד גם לאזור תעשייה.

יואב קיש: החשיבות שלו לגן היא נמוכה.

ענת פיק: קיים שם מפעל בטון היום.

יואב קיש: של מי הקרקע?

מחסאן שנאן: הקרקע של המדינה.

ענת פיק: זה מגרש שהם קנו ממינהל מקרקעי ישראל.

יואב קיש: זו בעלות פרטית.

יואב קיש: לא באו ומישהו השתלט.

יואב קיש: המינהל נתן את השטח הזה לפני שהיה גן לאומי.

יואב קיש: לפני שהיה גן לאומי המינהל נתן את ההיתר?

טלילה הראל: זה לא ידוע.

יואב קיש: זו השאלה, אם המינהל נותן היתר חכירה זמני בגן לאומי למפעל בטון - זו השאלה.

ענת פיק: הנסון הלכו להסביר את מצבם, בעצם באו והלכו לעשות תכנית מפורטת.

ענת פיק: עד היום מצבם לא היה מוגדר.

יואב קיש: מה קורה ב-4?

ענת פיק: יש לנו שטח דרך מאושרת, דרך מאושרת שחדרה לגן.

יואב קיש: מה זה הצהוב, בין 3 ל-4?

ענת פיק: זה שטח שמופר, היום יש בו דרך שחדרה דרך הגן הלאומי.

ענת פיק: עוד פעם, זה דיוקים, זה לא משהו מהותי.

ענת פיק: ויש שם אזור שאנחנו ייעדנו אותו לאזור תיירות כחלק מהמתחם המנדטורי.

יואב קיש: למה לא להשאיר בגן?

ענת פיק: כיוון שהשטח הזה מופר.

ענת פיק: יש שם מגורים, בנייה שאנחנו החלטנו שנכון להשאיר אותה, מכיוון שאין לו שום משמעות ושום יתרון - - -

טלילה הראל: אנחנו ייעדנו את האזור הזה לאזור משולב של מגורים ותיירות.

טלילה הראל: יש שם כפר, שכונת מגורים מאושרת שקיימת שם בשטח עם בתים.

טלילה הראל: זה קרוב לגן הלאומי ואפשר לנצל את השטח גם ל- - -

יואב קיש: ממה שאני רואה בתצ"א, השכונה לא נמצאת בפנים.

יואב קיש: הצד המערבי, יש שם בתים פרטיים, באזור המקווקו נראה ללא בתים, לפחות בתצ"א הזו.

תומר רוזנר: לא יכול להיות מאושר, זה לא חוקי.

יואב קיש: הבתים שליד, בשטח הלא צבוע, זה נראה בנייה מסודרת.

יואב קיש: בשטח השני, איפה שפה לא רואים, בתצ"א לא נראה, יש מבנה אחד.

ענת פיק: יש שם מבנה שהוא היה בעצם המסגד שהיה פעם המוזיאון העתיקות של בית שאן, זה חלק ממתחם הבינוי של העיר, גם למגורים וגם לתיירות.

מחסאן שנאן: חשוב להבין נקודה, באזור הזה, ממש בצמוד אליו, קיים מבנה מאוד מפואר והיסטורי.

מחסאן שנאן: צריך לפתח את כל האזור הזה כאזור תיירות, בעיקר תיירות, ונותנים פתרון למגורים.

יואב קיש: אתה לא יכול לפתח את זה כאזור תיירות תוך כדי שזה גן לאומי?

מחסאן שנאן: לא, אסור, תיירות אסור.

יואב קיש: מה אתה רוצה בתיירות לעשות שם?

מחסאן שנאן: יש הצעות להקים מלוניות, ומיזמים תיירותיים.

יואב קיש: מילונית זה לא מיזם תיירותי.

יואב קיש: אני מדבר על משהו שנוגע למקום שיכול להיות רלבנטי.

מחסאן שנאן: גם פארקים.

מחסאן שנאן: לילות בית שאן מתקיים באזור הזה.

תומר רוזנר: זה בסדר גמור, גם בגן לאומי אפשר לעשות את זה.

ענת פיק: בעצם לקחנו את הגן הלאומי ועטפנו אותו בכל מיני מוקדים.

ענת פיק: חלק מהמוקדים בצפון, זה מוקד שיוצר עוד מתחמי מלונאות ייחודיים שמדברים יחד עם האטרקציות שיש בעמק המעיינות - זה בחלקים הרחוקים מהעיר, מה שנקרא שער דמשק שהיה לעיר ושער קיסריה.

ענת פיק: בנוסף, יש לנו את הכניסה המנדטורית, הכניסה היום שנחשבת לכניסה לעיר, שבזמנו תכנית המתאר הקודמת עסקה בה, שם המוקד של האזור.

יואב קיש: בסדר, כל זה לא קשור למה שמדברים עכשיו.

יואב קיש: את כל הזמן לוקחת אותי לדברים שמעניינים מאוד, אבל לא רלבנטיים למה שאנחנו עושים פה.

יואב קיש: אני מסתכל על התיקונים לגן הלאומי.

יואב קיש: אין פה, לצערי, מועצת גני הלאומים.

מירי כהן: אבל הם אישרו את זה.

מירי כהן: אני מנסה להבין מה זה הנימוק הזה להוריד גן לאומי?

יואב קיש: אני אסביר לכם.

יואב קיש: אני מסתכל במפה, בתצ"א, אני רואה את השטחים ואת הגדלים.

יואב קיש: ראיתי יעד 16, אני רואה בכל מקום שזה תיקונים קטנים שמתאימים לתוואי השטח.

יואב קיש: שני מקומות שנראה לי מוזר שרציתי לבדוק – סעיף 12 וסעיף 4.

יואב קיש: סעיף 12, הסבירו לי בהתחלה שזה צים.

יואב קיש: אחרי זה הבנו שזה לא צים, שזה ליד צים, ויש שם מפעל בטון.

יואב קיש: כל הסיפורים האלה, אני לא צריך לשאוב אותם, להרגיש כאילו אני סוחט מגבת, מבלבלים אותי, ואני צריך להתחיל מחדש, זה פשוט לא מתנהל ככה.

יואב קיש: זה נותן לי הרגשה לא טובה.

יואב קיש: זה נותן לי הרגשה שזה לא מוכן טוב, ואני לא רוצה לאשר את זה.

יואב קיש: אחרי זה, כשאני שואל על סעיף 4, גם שם אומרים לי, יש שם בנייה.

יואב קיש: אני מסתכל, אני רואה שהבנייה היא מחוץ, והדבר היחיד שיש שם, זה את אותו מסגד שתיארת.

יואב קיש: אני לא אוהב שמדברים אתי דברים לא נכונים.

יואב קיש: אם לא תדייקו, לא יהיה.

יואב קיש: אתם רוצים, אני אאשר את זה בלי סעיף 4, ואז נפתור לנו את הבעיות.

יואב קיש: קחו את התיקונים הקלים שאני לא מרגיש צורך להסבר שלהם, ב-12 הסברתם, ו-4 לא יאושר.

יחזקאל אייל: יש שם מגרש חנייה גדול שמשמש שם את הקניון, זה כמעט כל החלק הצהוב.

יחזקאל אייל: אני מדבר על 4.

יחזקאל אייל: יש שם ליד זה קניון בנימין, זה קניון לא פעיל, אבל זה מגרש חניה גדול.

יחזקאל אייל: יש שם כמה בתים עתיקים.

יואב קיש: למה אני צריך לתת את המגרש חניה לקניון לא פעיל ולגרוע את זה - - -

ענת פיק: הגן הלאומי לא קיים שם בפועל.

ענת פיק: אני רוצה להגיד עוד מלה.

ענת פיק: האזור הזה הוא בעצם אזור שהוא מפגע.

ענת פיק: אם אנחנו נייעד אותו לאיזשהו ייעוד של בינוי שמתאים לדפנות של הגן הלאומי, אז נעשה משהו טוב.

ענת פיק: כיום המצב הוא שאין צורך - - -

יואב קיש: הסבירה לי מרשות הטבע והגנים, ענת, מה קורה שם עם פירוט מסודר.

יואב קיש: השתכנעתי שגם השטח הזה יכול להצטרף לתכנית.

יואב קיש: שאר הדברים הם לא דרמטיים, אבל אני בפירוש רוצה לאשר את זה בכפוף לתוספת שטחים כפי שהם מתכוונים לעשות במינהל התכנון.

יואב קיש: אני מבקש מהיועץ המשפטי להגדיר איך עושים את זה ברמה המשפטית ששני הדברים ילכו ביחד.

תומר רוזנר: הוועדה בעצם קבעה בהחלטתה שהיא מאשרת את הגריעה הזאת בכפוף לכך שעם אישור התכנית בתוך תקופה של שלושה חודשים תבוצע האכרזה.

יואב קיש: השאלה כמה זמן לוקח להם לעדכן את התוספת.

יסמין טלמון: התוספת קיימת לא באכרזה.

יואב קיש: מתי התוספת מוכרזת?

יסמין טלמון: התוספת יכולה להיות מוכרזת רק אחרי שהתכנית מאושרת.

תומר רוזנר: נכון.

תומר רוזנר: שלושה חודשים מיום אישור התכנית.

יסמין טלמון: אני חושבת שכדאי לתת זמן קצת יותר סביר.

תומר רוזנר: מה הבעיה?

תומר רוזנר: אנחנו רוצים להבין.

תומר רוזנר: אני שואל שאלה ברמה המקצועית.

תומר רוזנר: האם נעשו כל הבדיקות של מינהל התכנון ואין מניעה לתוספת באכרזה?

מירי כהן: אין מניעה.

מירי כהן: ובכל זאת, זה שיקול דעת שר, עם כל הכבוד לפקידות היקרה שיושבת פה.

יואב קיש: אני לא קובע לשר את התוספת.

מירי כהן: בסדר, אז אני שואלת אותך מה קורה, נניח, התכנית מאושרת, ושר האוצר החליט לא לחתום על התוספת, אז חוזרת התכנית אחורה?

יואב קיש: כן, יבוטל, בכפוף.

ענת פיק: אי אפשר להחזיר אחורה את הגן - - -

תומר רוזנר: הכול אפשר.

טלילה הראל: זה לשים את התכנית להיות בת ערובה.

יואב קיש: אם היו באים ואומרים לי רק להקטין, אני לא בטוח שהייתי רוצה.

יואב קיש: עכשיו אומרים לי שמוכנים להגדיל, זה מהלך משולב בהסכמה, אני מאוד שמח, אני מוכן לאשר את זה.

יסמין טלמון: אנחנו כולנו רוצים שזה באמת השטחים הנוספים יוכרזו, הם שטחים איכותיים שחשוב לצרף אותם לגן הלאומי, והם מופיעים ככה בתכנית, בייעוד של גן לאומי.

יסמין טלמון: אפשר יהיה להכריז אותם רק אחרי שהתכנית תאושר.

יסמין טלמון: אני חושבת שהסד של שלושה חודשים הוא סד - - -

יואב קיש: כמה זמן את צריכה ארבעה חודשים?

יסמין טלמון: יותר.

יסמין טלמון: כי זה אף פעם לא לוקח ככה.

יואב קיש: אז כמה זמן זה לוקח?

יואב קיש: מתי אתם מכריזים?

תומר רוזנר: תהליך היוועצויות יבוצעו עכשיו, כן את יכולה.

יסמין טלמון: אי אפשר.

יסמין טלמון: אני לא יכולה לנהל את התהליך לפני שהתכנית אושרה?

תומר רוזנר: כן, את יכולה.

יסמין טלמון: התנאי הראשון לקידום אכרזה, זה משאושרה התכנית בדבר ייעוד השטח.

תומר רוזנר: לא כתוב משאושרה.

יסמין טלמון: כתוב משאושרה.

תומר רוזנר: היא צריכה להיות מאושרת, אין שום בעיה לבצע את ההתייעצות.

יואב קיש: אין פה עניין מהותי.

יואב קיש: למה אני אומר אין עניין מהותי?

יואב קיש: כי כל מי שיושב מסביב לשולחן הזה, מתכוון גם לגרוע כפי שמפורט פה עד מס' 16, וגם להוסיף את ה-400 דונם שאתם רוצים, אז מהותית אין לנו את הוויכוח.

יואב קיש: עכשיו על הפרוצדורה.

יואב קיש: אני כן יש לי נושא מהותי שהוא חשוב לי, אני לא רוצה לגרוע בלי שאני יודע בוודאות שהתוספת קורית.

יואב קיש: יותר מזה, אם יהיה איזושהי בעיה במהלך הדרך בנושא התוספת, אני לא רוצה שיהיה גריעה.

אפרת ברנד: אפשר אולי להציע שבמקום התניה, כי ברגע שהתכנית מתאשרת היא חיקוק, ואז זה יפתור לנו בעיה.

אפרת ברנד: פשוט שהוועדה תבקש, איקס זמן שהוועדה תראה לנכון לקבל דיווח על קידום ההליכים לאכרזה, ואז אם השר יחליט שלא אז אולי תהיה סיבה.

תומר רוזנר: מה תעשה הוועדה.

יואב קיש: אני מוכן לעשות דבר כזה.

יואב קיש: לא רוצים להכריז עכשיו על הגריעה, אני מוכן להשהות את הדיון, לא יהיה גריעה.

יואב קיש: אתם תבדקו עכשיו עם שר האוצר שאומר לכם שאין לו שום מניעה, ואם הוא אומר, אין לי שום מניעה, אז נעשה את זה כמו שתומר אומר.

יואב קיש: אם הוא לא רוצה, אז לא נעשה.

מירי כהן: ואם הוא לא יהיה שר אוצר כשזה יגיע, אני לא מצליחה - - - אנחנו לא יודעים מה יקרה.

אפרת ברנד: תבקשו דיווח.

יואב קיש: אין דיווח.

יואב קיש: את רוצה לעקור מתוכן את הדרישה שלי, זה לא יקרה.

יואב קיש: דיווח זה לעקור מתוכן.

יואב קיש: אני אומר לך בצורה הכי ברורה, שאני לא רוצה לגרוע בלי תוספת.

אפרת ברנד: תוספת של ייעודי קרקע יש.

יואב קיש: לא, תוספת של 400 דונם לגן.

מירי כהן: התוספת לגן נמצאת בתכנית.

מירי כהן: מבחינת תכנונית גרידא, התוספת קורית כשכל הדבר הזה בצורה הוליסטית יאושר ביחד.

מירי כהן: יש תהליך אכרזה עצמו, זה לא מייתר את זה שתכנונית - - -

יואב קיש: אז בואי ותשאירי את הגריעה ביחד לאכרזה שיהיה ביחד.

מירי כהן: אבל אי אפשר.

מירי כהן: יש פה בעיה של הליכים שונים בחוק.

אפרת ברנד: ההיגיון אומר שאם לא תהיה סיבה לא טובה זה יוכרז.

אפרת ברנד: ואם תהיה סיבה טובה לא להכריז, אנחנו נבוא בפני הוועדה ונסביר את הסיבה.

אפרת ברנד: תסמכו על שר האוצר.

מירי כהן: מבחינה תכנונית זה כבר מאושר.

יואב קיש: תעשו הפסקה חמש דקות.

יואב קיש: אני מבקש שתעשו גם בדיקה עם שר האוצר, גם בדיקה משפטית, שאני אומר לכם, שהעיקרון שאני רוצה שיישאר זה העיקרון הזה.

יואב קיש: שאני מוכן לעשות גריעה בכפוף לכך שאני יודע שיש תוספת, שזה מה שאתם רוצים.

יואב קיש: אם לא קרתה תוספת מכל סיבה שהיא, אני לא רוצה שתהיה גריעה.

יואב קיש: היועץ המשפטי שלי אומר שזה אפשרי.

יואב קיש: קחו חמש דקות.

יואב קיש: מה מסקנות הדיון.

תומר רוזנר: לא התקדמנו.

תומר רוזנר: אבל אני מבין שמוכנים להגיש על פי המלצה של מינהל התכנון.

מירי כהן: אני מוכנה להגיד את זה בשם שר האוצר ככלל שהוא ישקול את זה בחיוב, הוא לא יכול להגיד את - - - לפני מתייעץ עם כל ההתייעצויות הנדרשות בחוק.

תומר רוזנר: זה בשם שר האוצר.

תומר רוזנר: בשם מינהל התכנון – מינהל התכנון חושב שאין בעיה להכריז?

יסמין טלמון: כרגע אנחנו חושבים שאין מניעה להכריז.

יסמין טלמון: כן, כמו שהתכנית נראית היום אין מניעה.

תומר רוזנר: מינהלת מינהל התכנון תמליץ להכריז?

יסמין טלמון: לדעתי כן.

יואב קיש: נוותר על האכרזה הזאת.

יואב קיש: אם אתם עדיין לא סגורים, אנחנו נוותר על האכרזה הזאת.

יואב קיש: אני לא יודע, או שאנחנו יודעים שאתם ממליצים או שלא.

מירי כהן: אנחנו לא בדיון אכרזה, אנחנו בדיון על גריעה, מה לעשות.

מירי כהן: אז נבקש ממנו תשובות עכשיו?

תומר רוזנר: מירי, הם שלחו לנו מייל שהם התחייבו לנו, שמינהל התכנון אמרו שהם המליצו.

יואב קיש: אני רוצה לשמוע מה עמדת מינהל התכנון.

יסמין טלמון: אנחנו מודיעים שלאחר שתאושר התכנית, בכוונתנו להמליץ לשר לקדם את האכרזה על שטחים שהתווספו לגן הלאומי, אם לא יהיו איזשהן נסיבות שכרגע אנחנו לא יכולים לצפות.

יואב קיש: טוב, אז אני כרגע לא מאושר עד – ש"אם לא יהיו נסיבות".

יואב קיש: אני לא רוצה את האם לא יהיו, אין אישור.

יואב קיש: מצטער.

יואב קיש: תגידו לבית שאן, שמינהל התכנון אם לא יהיו, אז גם אני ב"אם לא יהיו".

תומר רוזנר: הסייג הזה לא היה במייל שכתבתם.

יואב קיש: אין.

יואב קיש: אם לא יהיו, אז אין, גמרנו.

יואב קיש: תיקחו את התכנית חזרה על שם מי שרוצה, אני לא מאשר את זה.

יואב קיש: לא מקובל עליי הניסוח הזה.

יואב קיש: אני רוצה תשובה לא מתחמקת ממינהל התכנון.

יסמין טלמון: למה זו תשובה מתחמקת?

יסמין טלמון: אני לא יכולה להבין את זה.

יואב קיש: את יודעת מה, לא מתחמקת.

יואב קיש: עם התשובה הזו היא לא עוזרת לי.

יואב קיש: אנחנו עושים כזה דבר.

יואב קיש: אני קיבלתי בקשה מראש מועצת חורפיש, שהוא בדרכו, ועכשיו הם מסיימים שיחה עם ראש הממשלה, ומתכננים להגיע הנה, הוא רוצה אישית להשתתף בדיון.

יואב קיש: לכן, את הדיון על נושא 1, נעשה אתו כשהם יגיעו.

יואב קיש: לדעתי, זה ייקח כשעה.

יואב קיש: בשעה שלוש, אם אתם תשנו את ההתייחסות שלכם, ותבואו עם עמדה אחרת, אני אהיה מוכן לשקול הצבעה גם על נושא בית שאן.

יואב קיש: לגבי הנושא של הדיון של בית שאן, אני מבין שיש המלצה של המינהל.

יואב קיש: נשמע את נציגת המינהל.

אפרת ברנד: מנהלת מינהל התכנון מתחייבת שעם אישור התכנית, היא תמליץ לשר האוצר להכריז על השטחים שהתווספו לגן הלאומי.

יואב קיש: בקיצור, הפסקנו עם "נכון לעכשיו", ו"בכפוף לשינויים", הדברים האלה ירדו מהלקסיקון.

יואב קיש: מוסי, בעיניי זה בסדר.

יסמין טלמון: יש כאן שני צווים – אחד שמתקן את האכרזה לפי ג/344, ואחד שמתקן את האכרזה לפי ג/6995.

יסמין טלמון: אכרזת גנים לאומיים, שמורות טבע, אתרים לאומיים ואתרי הנצחה, (גן לאומי בית שאן) (תיקון) התשע"ח - 2018 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח - 1998 בהסכמת השר להגנת הסביבה, המועצה לגנים לאומיים, שמורות טבע ואתרים לאומיים, עיריית בית שאן, המועצה האזורית עמק המעיינות, ובאישור ועדת הפנים והגנת הסביבה של הכנסת, אני מכריז לאמור: החלפת שם האכרזה 1.

יסמין טלמון: באכרזה על גן לאומי (בית שאן) התשכ"ה - 1965, (להלן - האכרזה), במקום שם האכרזה יבוא: "אכרזת גנים לאומיים, שמורות טבע, אתרים לאומיים ואתרי הנצחה (גן לאומי בית שאן) התשכ"ה - 1965".

יסמין טלמון: תיקון סעיף 1 2.

יסמין טלמון: בסעיף 1 לאכרזה, האמור בו יסומן "(א)" ואחריו יבוא: "(ב) הוראת סעיף קטן (א) לא תחול על השטחים המפורטים בתוספת, והמסומנים בקווים אלכסוניים בצבע שחור ומוקפים בקווים שחורים, בתשריט מס' ג/23/10/ב (המסומן לפי תכנית 203-0293993 בקנה מידה 1:5,000), החתום ביד שר האוצר ביום _________ התשע"ח (___________2018).

יסמין טלמון: "

תומר רוזנר: זה התשריט שהוצג כאן לוועדה.

יסמין טלמון: החלפת סעיף 2 3.

יסמין טלמון: במקום סעיף 2 לאכרזה יבוא: "הפקדת העתקים של התשריטים 2.

יסמין טלמון: העתקים מהתשריטים האמורים בסעיף 1 מופקדים במשרדי מינהל התכנון בירושלים, במשרדי הועדה המחוזית לתכנון ולבניה מחוז הצפון בנצרת עילית, במשרדי הועדה המקומית לתכנון ולבניה בית שאן ובמשרדי הועדה המקומית לתכנון ולבניה עמק המעיינות, וכל המעוניין רשאי לעיין בהם בימים ובשעות שהמשרדים האמורים פתוחים לקהל.

יסמין טלמון: " ביטול סעיף 3 4.

יסמין טלמון: סעיף 3 לאכרזה - בטל.

יסמין טלמון: בתוספת מפורטים הגושים והחלקות.

תומר רוזנר: הצו הזה הוא מסדיר את הגריעה שהוועדה דנה בה.

יסמין טלמון: חלק מהגריעה.

יסמין טלמון: זה רק הגריעה ממה שהוכרז לפי ג/344.

יסמין טלמון: אני מקריאה את הצו השני.

יסמין טלמון: אכרזת גנים לאומיים, שמורות טבע, אתרים לאומיים ואתרי הנצחה, (גן לאומי בית שאן לפי תכנית ג/6995) (תיקון) התשע"ח - 2018 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1988 בהסכמת השר להגנת הסביבה, המועצה לגנים לאומיים, שמורות טבע ואתרים לאומיים, עיריית בית שאן, המועצה האזורית עמק המעיינות, ובאישור ועדת הפנים והגנת הסביבה של הכנסת, אני מכריז לאמור: תיקון סעיף 1 1.

יסמין טלמון: באכרזת גנים לאומיים, שמורות טבע, אתרים לאומיים ואתרי הנצחה, (גן לאומי בית שאן לפי תכנית ג/6995), התשס"א-2001 3 (להלן – האכרזה),

ואחריו יבוא: "(ב) הוראת סעיף קטן (א) לא תחול על השטחים המפורטים בתוספת השנייה, והמסומנים בקווים אלכסוניים בצבע שחור ומוקפים בקווים שחורים, בתשריט מס' ג/23/10/ב (המסומן לפי תכנית 203-0293993 בקנה מידה 1:5,000), החתום בידי שר האוצר ביום _________ התשע"ח (___________2018).

ואחריו יבוא: " החלפת סעיף 2 2.

ואחריו יבוא: במקום סעיף 2 לאכרזה יבוא: הפקדת העתקים של התשריטים 2.

ואחריו יבוא: "העתקים מהתשריטים האמורים בסעיף 1 מופקדים במשרדי מינהל התכנון בירושלים, במשרדי הועדה המחוזית לתכנון ולבניה מחוז הצפון בנצרת עילית, במשרדי הועדה המקומית לתכנון ולבניה בית שאן ובמשרדי הועדה המקומית לתכנון ולבניה עמק המעיינות, וכל המעוניין רשאי לעיין בהם בימים ובשעות שהמשרדים האמורים פתוחים לקהל.

ואחריו יבוא: " הוספת תוספת 3.

ואחריו יבוא: התוספת לאכרזה תיקרא "תוספת ראשונה" ואחריה יבוא תוספת שנייה שמפרטת את הגושים והחלקות הרלבנטיים.

יואב קיש: כפי שראינו, וכמובן, בעקבות זה גם אנחנו הולכים לתוספת של 400 דונם לשמורה.

יואב קיש: אני מעלה להצבעה.

יואב קיש: מי בעד?

יואב קיש: מי נגד?

יואב קיש: בעד – רוב

יואב קיש: נמנעים – אין

יואב קיש: ההצעה התקבלה פה אחד.

יואב קיש: לגבי חורפיש, יהיה המשך דיון בשבוע הבא.

יואב קיש: הישיבה נעולה.